ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
దేశంలో ఎవియన్ ఇన్ఫ్లుయెంజా పరిస్థితి
హరియాణా రాష్ట్రం పంచకుల జిల్లాలోని రెండు పౌల్ట్రీఫారాల్లో; మధ్యప్రదేశ్ రాష్ట్రంలోని శివపురి, రాజ్ఘర్, షాజాపూర్, ఆగ్రా, విదిష జిల్లాల్లోని వలస పక్షుల్లో; ఉత్తరప్రదేశ్లోని కాన్పూర్ జూపార్కులో; రాజస్థాన్లోని ప్రతాప్ఘర్, దౌసాది జిల్లాల్లో ఎవియన్ ఇన్ఫ్లుయెంజాను ఐసీఏఆర్-ఎన్ఐహెచ్ఎస్ఏడీ నిర్ధారించిన తర్వాత, వ్యాధి వ్యాప్తి చెందకుండా చర్యలు చేపట్టాలని ఆయా రాష్ట్రాలకు సూచనలు అందాయి. ఇప్పటివరకు కేరళ, రాజస్థాన్, మధ్యప్రదేశ్, హిమాచల్ప్రదేశ్, హరియాణా, గుజరాత్, ఉత్తరప్రదేశ్ రాష్ట్రాల్లో ఈ వైరస్ ఉనికిని కనుగొన్నారు.
ఛత్తీస్గఢ్లోని బలోద్ జిల్లాలో ఫౌల్ట్రీ పక్షులు, అడవి పక్షులు అసాధారణ మరణానికి గురయినట్లు 08/01/2021 రాత్రి, 09/01/2021 ఉదయం నివేదికలు అందాయి. అత్యవసర పరిస్థితుల కోసం ఆ రాష్ట్రం ఆర్ఆర్టీ బృందాలను నియమించడంతోపాటు, పక్షుల నమూనాలను అధీకృత ప్రయోగశాలకు పంపింది.
దిల్లీలోని సంజయ్ చెరువు వద్ద కూడా బాతులు అసాధారణంగా చనిపోయినట్లు నివేదికలు వచ్చాయి. ఆ పక్షుల నమూనాలను అధీకృత ప్రయోగశాలకు అధికారులు పంపారు. ముంబయి, థానే, దాపోలి, పర్బని, బీద్ జిల్లాల్లో చనిపోయిన కాకుల నుంచి తీసిన నమూనాలను ఎన్ఐహెచ్ఎస్ఏడీకి పరీక్షల కోసం పంపారు.
కేరళలోని రెండు వైరస్ ప్రభావిత జిల్లాల్లో అనుమానిత పక్షుల వధ పూర్తయింది. "పోస్ట్ ఆపరేషనల్ సర్వైలెన్స్ ప్రోగ్రామ్" మార్గదర్శకాలు ఆ రాష్ట్రానికి జారీ అయ్యాయి. కేరళ, హరియాణా, హిమాచల్ప్రదేశ్లోని వైరస్ ప్రభావిత జిల్లాల్లో పరిస్థితి పర్యవేక్షణ,
సాంక్రమిక రోగ దర్యాప్తు కోసం పంపిన కేంద్ర బృందాలు కేరళను ఇప్పటికే చేరుకున్నాయి.
వైరస్ పరిస్థితిని అత్యంత సన్నిహితంగా గమనించేందుకు, మనుషులకు సంక్రమించకుండా చూసేందుకు ఆరోగ్య విభాగాలతో సంప్రదింపులు, సహకారం కలిగివుండాలని అన్ని రాష్ట్రాలకు పంపిన వర్తమానంలో కేంద్ర పశుసంవర్దక శాఖ కార్యదర్శి సూచించారు. నీటి వనరులు, పక్షుల మార్కెట్లు, జంతు ప్రదర్శనశాలలు, పౌల్ట్రీలు వంటివాటిపై నిఘా పెంచడంతోపాటు, చనిపోయిన పక్షుల ఖననం, పౌల్ట్రీఫారాల్లో జీవ భద్రతను బలోపేతం చేసే చర్యలు చేపట్టాలని పేర్కొన్నారు. ఎవియన్ ఇన్ఫ్లుయెంజా వ్యాప్తిని ఎదుర్కోవడానికి రాష్ట్రాలు సిద్ధంగా ఉండాలని, పక్షుల వధ కోసం సరిపడా పీపీఈ కిట్లు, ఉపకరణాలు ఉండేలా చూసుకోవాలని అభ్యర్థించారు. బర్డ్ ఫ్లూపై పుకార్ల వల్ల ఉత్పన్నమయ్యే పరిణామాలను అడ్డుకునేందుకు ఎప్పటికప్పుడు తగిన సూచనలు జారీ చేయాలని ఆయా రాష్ట్రాల ప్రధాన కార్యదర్శులు/యంత్రాంగాలను డీఏహెచ్డీ కార్యదర్శి కోరారు. పౌల్ట్రీ ఉత్పత్తులను ఉడకబెట్టి/వండి తినడం సురక్షితమేనన్న అవగాహనను కూడా ప్రజల్లో పెంచాలని చెప్పారు. ఈ విషయాల్లో డీఏహెచ్డీ నుంచి రాష్ట్రాలకు మద్దతు ఉంటుందని భరోసా ఇచ్చారు.
ప్రధాన మంత్రి కార్యాలయం
ఎస్సీవో తొలి పర్యాటక-సాంస్కృతిక రాజధానిగా వారణాసి
ఎస్సీవో-2022 సదస్సులో ప్రతిపాదనకు ఆమోదం
- ఉజ్బెకిస్తాన్లోని సమర్కండ్లో 2022 సెప్టెంబర్ 16నాటి షాంఘై సహకార సంస్థ  సభ్యదేశాల అధినేతల మండలి 22వ సమావేశం సందర్భంగా 2022-2023 సంవత్సరానికిగాను వారణాసి నగరం ఎస్సీవో తొలి పర్యాటక-సాంస్కృతిక రాజధానిగా ప్రతిపాదించబడింది. ప్రధానమంత్రి శ్రీ నరేంద్ర మోదీ కూడా ఈ సదస్సులో పాల్గొన్నారు.
- ఎస్సీవో తొలి పర్యాటక-సాంస్కృతిక రాజధానిగా వారణాసి ప్రతిపాదించబడిన నేపథ్యంలో భారత-ఎస్సీవో సభ్యదేశాల మధ్య పర్యాటక-సాంస్కృతిక, మానవ ఆదానప్రదానాలకు ప్రోత్సాహం లభిస్తుంది. అంతేకాకుండా ఈ పరిణామం వల్ల ఎస్సీవో సభ్యదేశాలతో... ముఖ్యంగా మధ్య ఆసియా గణతంత్ర దేశాలతో భారత దేశానికిగల ప్రాచీన నాగరకత సంబంధాల ప్రాముఖ్యం స్పష్టమైంది.
- ఈ ప్రధాన సాంస్కృతిక ఆదానప్రదాన కార్యక్రమ చట్రం కింద 2022-23లో వారణాసి నగర పరిధిలో పలు కార్యక్రమాలు నిర్వహించబడతాయి. వీటిలో పాల్గొనాల్సిందిగా ఎస్సీవో సభ్య దేశాల అతిథులకు ఆహ్వానం లభిస్తుంది. భారత చరిత్ర అధ్యయనకారులు, శాస్త్రవేత్తలు, పండితులు, రచయితలు, సంగీత విద్వాంసులు, కళాకారులు, ఫొటో జర్నలిస్టులు, పర్యాటక రచయితలు, ఇతర ఆహ్వానిత అతిథులను ఈ కార్యక్రమాలు ఆకట్టుకోగలవని భావిస్తున్నారు.
- పర్యాటక-సాంస్కృతిక రంగంలో ఎస్సీవో సభ్యదేశాల మధ్య సహకారాన్ని ప్రోత్సహించడం లక్ష్యంగా 2021నాటి దుషాంబే శిఖరాగ్ర సదస్సులో పర్యాటక-సాంస్కృతిక రాజధాని ప్రతిపాదన సంబంధిత నిబంధనలు ఆమోదించబడ్డాయి.
సమర్కండ్,
16 సెప్టెంబరు 2022.
PIB Headquarters
ఎన్.ఐ.ఎస్.ఏ లో జల సంరక్షణపై మాట్లాడిన జల సంరక్షణ ఉద్యమకారుడు సోలార్ సురేష్
'సోలార్ ’సురేష్ గా పిలవబడే ప్రసిద్ధ జల సంరక్షణ ఉద్యమకారుడు శ్రీ సురేష్ హైదరాబాద్ లోని సిఐఎస్ఎఫ్ క్యాంపస్ ను ఈ రోజు సందర్శించారు. జల్ శక్తి అభియాన్ లో భాగ౦గా జాతీయ పారిశ్రామిక భద్రతా అకాడమీ సిబ్బందితో జల సంరక్షణ, హరిత కార్యక్రమాల గురించి ఆయన చర్చి౦చారు.
(సహజ వనరులను సముచితంగా ఉపయోగించుకోవడం ద్వారా నీటిని పరిరక్షించాల్సిన అవసరం ఉందని, క్యాంపస్ను పచ్చగా మార్చాలని ఆయన నిసా సిబ్బందికి సూచించారు. నీటి సంరక్షణ పద్ధతులను అవలంబించడం ద్వారా 240 ఎకరాల ప్రాంగణం ప్రయోజనం పొందుతుందని ఆయన అన్నారు.
శ్రీ సురేష్ ఐఐటి-చెన్నై, ఐఐఎం-అహ్మదాబాద్ కి చె౦దిన పూర్వ విద్యార్థి, చెన్నైలోని తన ఇ౦టిని సౌర ఫలకాలను, వర్షపు నీటి సేకరణ, బయోగ్యాస్, టెర్రేస్ గార్డెన్స్ మరియు గాలి నుండి తాగునీరు తయారు చేసే ఎయిర్-ఓ-వాటర్ య౦త్రాన్ని ఉపయోగించడం ద్వారా స్వయం సమృద్ధిగా రూపొందించుకొన్నారు.
రసాయనాలు, ఎరువుల మంత్రిత్వ శాఖ
పీపీఈ కిట్ల పరీక్ష, ధృవీకరణకు 'సిపెట్'కు 'ఎన్ఏబీఎల్' అనుమతి సిపెట్ను అభినందించిన శ్రీ సదానంద గౌడ
"సెంట్రల్ ఇన్స్టిట్యూట్ ఆఫ్ పెట్రోకెమికల్స్ ఇంజినీరింగ్&టెక్నాలజీ" , కేంద్ర రసాయనాలు, ఎరువుల మంత్రిత్వ శాఖ ఆధ్వర్యంలో పనిచేసే అత్యున్నత స్థాయి ప్రధాన సంస్థ. పీపీఈ కిట్ల పరీక్ష, ధృవీకరణకు.. నేషనల్ అక్రిడిటేషన్ బోర్డ్ ఫర్ టెస్టింగ్ అండ్ కాలిబరేషన్ లేబరేటరీస్  అనుమతిని ఈ సంస్థ దక్కించుకుంది.
అంతర్జాతీయ ప్రమాణాలతో కూడిన చేతి తొడుగులు, కవరాల్స్, ముఖ కవచాలు, కళ్లజోళ్లు, మూడు పొరల వైద్య మాస్కులు వంటివి పీపీఈ కిట్ల కిందకు వస్తాయి. కొవిడ్పై యుద్ధంలో సిపెట్ సాధించిన మరో విజయం ఇది. ఆత్మనిర్భర్ భారత్ దిశగా పడిన మరో అడుగు.
పీపీఈ కిట్ల పరీక్ష సాంకేతికతను అభివృద్ధి చేసిన సిపెట్ భువనేశ్వర్ కేంద్రం, అనుమతి కోసం ఎన్ఏబీఎల్కు దరఖాస్తు చేసింది. పరీక్ష సాంకేతికతను ఆన్లైన్ ద్వారా తనిఖీ చేసిన ఎన్ఏబీఎల్, అనుమతి మంజూరు చేసింది. ఇతర సిపెట్ కేంద్రాలు కూడా అనుమతి కోసం దరఖాస్తు చేశాయి. ఆ ప్రక్రియ కొనసాగుతోంది.
సిపెట్ భువనేశ్వర్ కేంద్రాన్ని కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ అభినందించారు. ప్రజలకు సేవ చేసే మార్గదర్శక పనుల వేగవంతాన్ని కొనసాగించాలని, భారత్లో తయారీపై దృష్టి పెట్టేలా ఎంఎస్ఎంఈలకు సాయం చేయాలని పిలుపునిచ్చారు.
డబ్ల్యూహెచ్వో/ఐఎస్వో మార్గదర్శకాల ప్రకారం, ఆరోగ్య సంరక్షణ రంగాల్లో, ఆర్&డి కార్యక్రమాలను సిపెట్ చేపడుతోంది. కరోనా సమయంలో అత్యవసర సేవలకు మద్దతునిచ్చేందుకు.., ధాన్యం, ఎరువుల ప్యాకింగ్ను పరీక్షించే సామర్థ్యాన్ని సిపెట్ విస్తరించింది.
ఆరోగ్య, కుటుంబ సంక్షేమ మంత్రిత్వ శాఖ
రాజస్థాన్లో వాక్సిన్ డోసుల కొరత లేదు
అన్ని రాష్ట్రాలు/ కేంద్రపాలిత ప్రాంతాలకు వాక్సిన్ సరఫరాను కేంద్రం సునిశితంగా పర్యవేక్షిస్తోంది
రాజస్థాన్లో కోవిడ్ 19 వాక్సిన్ డోసుల కొరతపడే అవకాశముందంటూ కొన్ని పత్రికలలో వార్తలు వచ్చాయి.
కాగా, వాస్తవ స్థితిలో ప్రస్తుతం రాష్ట్రం వద్ద కోవిడ్ 19 వాక్సిన్ల కొరత లేదు. రాజస్థాన్కు 37.61 లక్షల డోసులను పంపగా సోమవారం రాత్రి వరకు 24.28 లక్షల డోసులను మాత్రమే వినియోగించారు.
కేంద్ర ప్రభుత్వం అన్ని రాష్ట్రాలు, కేంద్రపాలిత ప్రాంతాలలో వాక్సిన్ సరఫరాల అందుబాటును క్రమంతప్పకుండా పర్యవేక్షిస్తోంది, అవసరాన్ని బట్టి, వినియోగ పద్ధతిని బట్టి వాటిని అందిస్తోంది.
మంత్రిమండలి
ఆరోగ్య రంగం లో సహకారం అంశం పై భారతదేశాని కి మరియు బిల్ ఎండ్ మిలిండా గేట్స్ ఫౌండేశన్  కు మధ్య సహకారపూర్వక ఒప్పందాని కి ఎక్స్- పోస్ట్-ఫ్యాక్టో ఆమోదాన్ని తెలిపిన మంత్రిమండలి
ఆరోగ్య రంగం లో సహకారం అంశం పై భారతదేశ ప్రభుత్వానికి చెందిన ఆరోగ్యం మరియు కుటుంబ సంక్షేమ విభాగం కు మరియు బిల్ ఎండ్ మిలిండా గేట్స్ ఫౌండేశన్  ల మధ్య కుదిరినటువంటి సహకారపూర్వక ఒప్పందాని కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్-ఫ్యాక్టో ఆమోదాన్ని తెలిపింది. ఈ ఒప్పందం పై బిఎమ్ జిఎఫ్ కో చైర్ మరియు ట్రస్టీ శ్రీ బిల్ గేట్స్ 2019వ సంవత్సరం నవంబరు నెల లో ఢిల్లీ ని సందర్శించిన సందర్భం లో సంతకాలు అయ్యాయి.
ఈ దిగువ న పేర్కొన్న రంగాల లో సహకారం ఈ సహకారపూర్వక ఒప్పందం పరిధి లోకి వస్తుంది:-
ఎ) తల్లులు, అప్పుడే పుట్టినటువంటి శిశువులు మరియు పిల్లల మరణాల రేటు ను తగ్గించడం, పోషణ సంబంధిత సేవల ను మెరుగుపరచడం కోసం టీకాలు వేయించడం, పౌష్టికాహార సేవల ను సమకూర్చడం మరియు అత్యవసర ప్రాథమిక స్వస్థత యొక్క నాణ్యత ను, వ్యాప్తి ని, పరిధి ని విస్తరించడం;
బి) కుటుంబ నియంత్రణ పద్ధతులలో నాణ్యత ను మరియు ఎంపిక ల విస్తృతి ని పెంచడం, ప్రత్యేకించి యువ మహిళల కు మార్పు సులభంగా సాధ్యపడే పద్ధతుల లభ్యత ను పెంచడం;
సి) టిబి, విఎల్, ఎల్ఎఫ్ ల వంటి ఎంపిక చేసిన సాంక్రామిక వ్యాధుల యొక్క భారాన్ని తగ్గించడం;
డి) బడ్జెటు తో పాటు ఆరోగ్య రంగ సిబ్బంది యొక్క నైపుణ్యాల ను వినియోగించుకోవడం, వారి యొక్క మేనేజ్ మెంట్, డిజిటల్ హెల్థ్, సప్లై చైన్ ల ను మరియు పర్యవేక్షక వ్యవస్థ లను శక్తివంతం చేయడం వంటి పార్శ్వాలు సహా ఆరోగ్య వ్యవస్థల ను పటిష్టపరచడం.
సహకారం యొక్క వివరాల ను మరింత గా విస్తృతం చేయటానికి, అలాగే ఈ సహకారపూర్వక ఒప్పంద పత్రం యొక్క అమలు తీరు ను పర్యవేక్షించటానికి ఒక ప్రోగ్రాం యాక్శన్ కమిటి ని ఏర్పాటు చేయడం జరుగుతుంది.(
భారత ఎన్నికల సంఘం
ఎన్నికల సంబంధించి భారత ఎన్నికల కమిషన్ నియమించిన కార్యనిర్వాహక బృందాలకు సంబంధించి ఏవేని సలహాలు/సూచనలను సమర్పించడానికి ఆఖరు తేదీ పొడిగింపు
.
దేశ వ్యాప్తంగా కొవిడ్-19 కారణంగా నెలకొన్న పరిస్ధితుల దృష్ట్యా సలహాలు/సూచనలు సమర్పించడానికి ఆఖరు తేదీని పొడిగింపవలసిందిగా కోరుతూ కొన్ని నివేదన పత్రాలు అందాయి. వారి వినతులను స్వీకరించి సలహాలు/సూచనలు సమర్పించడానికి ఆఖరు తేదీని 30 ఏప్రిల్ 2020 పొడిగింపబడింది.
హైపర్ లింకును చూడటానికి ఈ క్రింది క్లిక్ చేయండి.
Click here to see the link
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 54 కోట్లు దాటిన టీకా డోసుల పంపిణీ
గత 24 గంటల్లో 73 లక్షలకు పైగా టీకాలు
97.46% గా నమోదైన కోలుకున్నవారి శాతం
గత 24 గంటల్లో 36,083 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,85,336; మొత్తం కేసుల్లో 1.20%
రోజువారీ పాజిటివిటీ 1.88 %; 20 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 54 కోట్లు దాటింది. 61,35,193 శిబిరాల ద్వారా మొత్తం 54,38,46,290 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 73,50,553 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,49,901
|
|
రెండో డోస్
|
|
80,93,907
|
|
కోవిడ్ యోధులు
|
|
మొదటి డోస్
|
|
1,82,76,459
|
|
రెండో డోస్
|
|
1,21,45,936
|
|
18-44 వయోవర్గం
|
|
మొదటి డోస్
|
|
19,58,22,860
|
|
రెండో డోస్
|
|
1,52,60,695
|
|
45-59 వయోవర్గం
|
|
మొదటి డోస్
|
|
11,70,84,332
|
|
రెండో డోస్
|
|
4,55,80,689
|
|
60 ఏళ్ళు పైబడ్డవారు
|
|
మొదటి డోస్
|
|
8,10,41,849
|
|
రెండో డోస్
|
|
4,01,89,662
|
|
మొత్తం
|
|
54,38,46,290
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. దేశ వ్యాప్తంగా కోలుకున్నవారి శాతం గత 24 గంటల్లో 97.46 % కు చేరుకోవటం విశేషం. కరోనా సంక్షోభం మొదలైనప్పటినుంచి కోలుకున్నవారి శాతం ఇదే అత్యధికం కరోనా సంక్షోభం మొదలైనప్పటినుంచి ఇప్పటిదాకా 3,13,76,015 మందికోలుకున్నారు. గత 24 గంటలలో 37,927 మంది బాధితులు కోలుకున్నారు.
గత 24 గంటలలో దేశవ్యాప్తంగా 36,083 కొత్త కేసులు నమోదయ్యాయి. 49 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
ప్రస్తుత దేశవ్యాప్తంగా చికిత్సలో ఉన్నవారు 3,85,336 మంది. చికిత్సలో ఉన్న కేసులు మొత్తం పాజిటివ్ కేసులలో 1.20% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 19,23,863 పరీక్షలు జరపగా ఇప్పటిదాకా చేసిన మొత్తం పరీక్షలు 49.36 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.00% కాగా రోజువారీ పాజిటివిటీ 1.88% అయింది. వరుసగా 20 రోజులుగా 3% లోపు, 69 రోజులుగా ఇది 5% లోపే ఉంటోంది.
రక్షణ మంత్రిత్వ శాఖ
బ్రైట్ స్టార్ -23 విన్యాసాల కోసం ఈజిప్టులోని అలెగ్జాండ్రియాలో ఐఎన్ఎస్ సుమేధ
బ్రైట్ స్టార్-23 విన్యాసాలలో పాలు పంచుకునేందుకు 06 సెప్టెంబర్ 2023న ఐఎన్ఎస్ సుమేధ ఈజిప్టులోని పోర్ట్ అలెగ్జాండ్రియాను చేరుకుంది. బహుళ జాతి త్రిదళాల సైనిక విన్యాసాల ఈ ఎడిషన్లో 34 దేశాలు పాల్గొననున్నాయి. మధ్య ప్రాచ్యం & ఉత్తర ఆఫ్రికా ప్రాంతంలో జరుగనున్న అతిపెద్ద ఉమ్మడి సైనిక విన్యాసమిది.
బ్రైట్ స్టార్ 23 విన్యాసాలను రెండు దశలలో నిర్వహించనున్నారు. ఓడరేవు దశలో అంతర్ నౌక సందర్శనలు, వృత్తిపరమైన అభిప్రాయాలు ఇచ్చి పుచ్చుకోవడాలు, క్రీడలు, సముద్ర దశకు ప్రణాళిక, నిర్వహణపై చర్చల వంటి విస్త్రత కార్యకలాపాలు ఉంటాయి. సముద్ర దశలో ప్రత్యక్ష ఆయుధాల కవాతు సహా క్రాస్ డెక్ ఫ్లయింగ్ ర, ఉపరితల వ్యతిరేక, వాయు వ్యతిరేక విన్యాసాల వంటి సంక్లిష్టమైన, అత్యంత తీవ్రమైన విన్యాసాలు ఉండనున్నాయి. భాగస్వామ్య దేశాల నుంచి సముద్ర భద్రతా ఆపరేషన్ల ఉత్తమ కార్యచారణల నుంచి లబ్ది పొందడంతో పాటు పరస్పర చర్యలను మెరుగుపరచుకోవడానికి, ప్రదర్శించడానికి ఈ విన్యాసాలు అవకాశాన్ని కల్పిస్తాయి.
బ్రైట్ స్టార్ విన్యాసాలలో భారతీయ నావికాదళం పాలుపంచుకోవడం ఇదే తొలిసారి. ఇందులో స్నేహపూర్వక విదేశీ నావికాదళాలకు చెందిన నౌకలు కూడా పాలుపంచుకుంటున్నాయి. ఈ కసరత్తులు రెండు వారాల పాటు తీవ్రమైన కార్యకలాపాలు, శిక్షణతో సాగుతాయి. ఇందులో పాల్గొనే నౌకాదళాలు ఒక సమగ్ర శక్తిగా కలిసి పని చేయగల సామర్ధ్యాన్ని పునరుద్ఘాటించడం, సహకార శిక్షణ, పరస్పర అవగాహన ద్వారా సముద్ర భద్రత, ప్రపంచ స్థిరత్వాన్ని పట్టి చూపాలన్న తమ ఉమ్మడి నిబద్ధతను పట్టి చూపాలని లక్ష్యంగా పెట్టుకున్నాయి.
కమాండర్ ఎంసి చందీప్ నేతృత్వంలోని సుమేధ, దేశీయంగా నిర్మించిన నావల్ ఆఫ్ షోర్ పాట్రోల్ వెస్సెల్స్లో లో మూడవది. ఇది సుదీర్ఘ క్షమతను కలిగి ఉండటమే కాక అవసరమైన, తగిన ఆయుధాలను, సెన్సార్లను అమర్చి ఉండటంతో పాటుగా సమగ్ర హెలికాప్టర్ను ఎక్కించుకోగల సామర్ధ్యాన్ని కలిగి ఉంటాయి.
ఆత్మనిర్భర్ భారత్ దార్శనికతను పట్టి చూపే భారతీయ నౌకా నిర్మాణ పరిశ్రమ సామర్ధ్యాలకు సాక్ష్యంగా విభిన్న కార్యాచరణ మిషన్ల కోసం వినియోగించగల అత్యంత శక్తివంతమైన వేదిక నిలుస్తుంది.
నీతి ఆయోగ్
ఏటీఎల్ మారథాన్ 2022-23: అటల్ ఇన్నోవేషన్ మిషన్కు దరఖాస్తుల ఆహ్వానం
ఈ సంవత్సరం ఫ్లాగ్షిప్ ఇన్నోవేషన్ పోటీని ఆవిష్కరించడానికి విద్యార్ధుల కోసం జీ 20 థీమ్ను తీసుకున్న ఏఐఎం
అటల్ ఇన్నోవేషన్ మిషన్  నీతి ఆయోగ్లు ఈరోజు ఏఐఎం యొక్క అటల్ టింకరింగ్ ల్యాబ్స్ ప్రోగ్రామ్ కింద ఫ్లాగ్షిప్ ఇన్నోవేషన్ ఛాలెంజ్ అయిన ‘ఏటీఎల్ మారథాన్ 2022-23’ కోసం దరఖాస్తుల ప్రక్రియను ప్రారంభించాయి.
ఏటీఎల్ మారథాన్ అనేది భారతదేశ వ్యాప్తంగా యువ ఆవిష్కర్తలకు అవకాశం అందిస్తుంది. తద్వారా వారు జాతీయ స్థాయి ఆవిష్కరణలతో పాటు సమాజంలోని సమస్యలకు వినూత్న పరిష్కారాలను వర్కింగ్ ప్రోటోటైప్లు లేదా కనీస ఆచరణీయ ఉత్పత్తి  రూపంలో అభివృద్ధి చేయవచ్చు.
మారథాన్ యొక్క గత ఎడిషన్ 7000పైగా ఆవిష్కరణలను చూసింది. వాటిలో టాప్ 350 భారతదేశంలోని ప్రముఖ కంపెనీలతో ఇంటర్న్షిప్ అవకాశాలు, ఏఐఎం,నీతిI ఆయోగ్ నుండి బహుమతులు మరియు సర్టిఫికేట్లను పొందాయి. ఈ సంవత్సరం ఏటీఎల్ మారథాన్ మరింత పెద్దదిగా మరియు గొప్పగా ఉండబోతోంది.
ఏటీఎల్ మారథాన్ ఈ ఎడిషన్ యొక్క థీమ్ "ఇండియాస్ జీ20 ప్రెసిడెన్సీ". భారతదేశం ఈ సంవత్సరం జీ20 అధ్యక్ష బాధ్యతలు స్వీకరించినందున ఏఐఎం దృష్టి సారించే సంబంధిత రంగాలలో అంతర్జాతీయంగా సంబంధిత సమస్యలపై సిఫార్సులను ప్రేరేపించే జీ20 వర్కింగ్ గ్రూప్ ఆధారంగా సమస్య ప్రకటనలను రూపొందించింది.
వివిధ రంగాలలోని ప్రపంచ సమస్యలను పరిష్కరించడం ద్వారా మెరుగైన భారతదేశం కోసం మాత్రమే కాకుండా ప్రపంచానికి ఆవిష్కరణలు చేయడానికి విద్యార్థులకు భారీ అవకాశాన్ని సృష్టించడం దీని ఆలోచన. ఇది భారతదేశానికి ప్రత్యేక స్థానిక మరియు ప్రపంచ సమస్యలను పరిష్కరించడానికి విద్యార్థులకు ఒక ప్రత్యేక అవకాశం.
ఈ సంవత్సరం విద్యార్థులు పేర్కొన్న థీమ్లు కాకుండా ప్రాంతాలలో ప్రాజెక్ట్లను సమర్పించే అవకాశం ఉంది. విద్యార్థులు ఇచ్చిన సమస్య ప్రకటనలకు భిన్నంగా స్థానిక కమ్యూనిటీ సమస్యలను పరిష్కరించగలరు.
ఏటీఎల్ మారథాన్ 2022-23 హిందీలో కూడా అందుబాటులో ఉంది. విద్యార్థులు ఏటీఎల్ మారథాన్ గురించిన అన్ని వివరాలను ఇంగ్లీష్ & హిందీలో పొందవచ్చు మరియు రెండు భాషలలో వారి ఎంట్రీలను సమర్పించవచ్చు.
అగ్రశ్రేణి జట్లు స్టూడెంట్ ఇన్నోవేటర్ ప్రోగ్రామ్ ద్వారా భారతదేశంలోని ప్రముఖ కార్పొరేట్లు & ఇంక్యుబేషన్ సెంటర్లతో ఇంటర్న్షిప్ అవకాశాన్ని పొందుతాయి.ఏఐఎం, నీతి ఆయోగ్ నుండి సర్టిఫికేట్లు మరియు మరెన్నో ఉత్తేజకరమైన అవకాశాలను పొందుతాయి.
ఛాలెంజ్ను ఆవిష్కరించిన ఏఐఎం మిషన్ డైరెక్టర్ డాక్టర్ చింతన్ వైష్ణవ్ మాట్లాడుతూ “ఇది మనందరికీ ఉత్తేజకరమైన క్షణం. మేము గత మారథాన్ల నుండి కొన్ని అద్భుతమైన ఆవిష్కరణలను చూశాము మరియు ఈ సంవత్సరం కూడా మేము కొన్ని ఉత్తేజకరమైన ఆవిష్కరణలను చూస్తాము. విద్యార్థుల కోసం ఏటిఎల్ మారథాన్ అనేది ఒక గొప్ప బృందాన్ని నిర్మించడం నుండి జాతీయ ప్రాముఖ్యత కలిగిన సమస్యను పరిష్కరించడం వరకు ఒక గొప్ప ప్రయాణం" అని తెలిపారు.
ఈ సంవత్సరం థీమ్ యొక్క ప్రాముఖ్యతను నొక్కి చెబుతూ జీ20 ప్రపంచ సంబంధిత సమస్యల నుండి ఉద్భవించిన సమస్యల ప్రకటనలపై విద్యార్థులు కృషి చేస్తారని, ఈ సంవత్సరం మారథాన్ చాలా కీలకమైనదిగా ఉంటుందని ఆయన అన్నారు. విద్యార్థులు ముందుకు వచ్చి ఈ సువర్ణావకాశంలో భాగస్వాములు కావాలని ఆయన కోరారు.
ఏటిఎల్ మారథాన్ 2023లో విద్యార్థి ప్రయాణం
సమస్యలను ప్రకటించిన రంగాలు
- చదువు
- ఆరోగ్యం
- వ్యవసాయం
- ఎన్విరాన్మెంట్ & క్లైమేట్ సస్టైనబిలిటీ
- అభివృద్ధి
- డిజిటల్ ఎకానమీ
- పర్యాటకం
- ఇతరులు 
మరింత సమాచారం కోసం, విద్యార్థులు ఇక్కడ తనిఖీ చేయవచ్చు https://innovateindia.mygov.in/atl-marathon-2022/
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 449వ రోజు
185.68 కోట్ల డోసులను దాటిన దేశవ్యాప్త టీకాల కార్యక్రమం
ఇవాళ రాత్రి 7 గంటల వరకు 12 లక్షలకు పైగా డోసులు పంపిణీ
12-14 ఏళ్ల వారికి ఇప్పటివరకు 2.21 కోట్లకు పైగా డోసులు నిర్వహణ
భారతదేశ టీకా కార్యక్రమం 185.68 కోట్ల  డోసులను దాటింది. ఈ రోజు రాత్రి 7 గంటల వరకు 12 లక్షలకు పైగా  టీకా డోసులు ఇచ్చారు. 12-14 ఏళ్ల వారికి ఇప్పటివరకు 2.21 కోట్లకు పైగా  డోసులు ఇచ్చారు. ముందు జాగ్రత్త చర్యల్లో భాగంగా, గుర్తించిన ప్రాధాన్యత వర్గాలకు  ఇప్పటివరకు 2.43 కోట్లకు పైగా  ముందు జాగ్రత్త డోసులు ఇచ్చారు. అర్ధరాత్రి సమయానికి తుది నివేదికలు పూర్తయ్యేసరికి ఈ సంఖ్య ఇంకా పెరిగే అవకాశం ఉంది.
'జనాభాలోని ప్రాధాన్యత వర్గాల'కు ఇప్పటివరకు ఇచ్చిన దేశవ్యాప్తంగా పంపిణీ చేసిన మొత్తం టీకా డోసుల సమాచారం:
|
|
దేశవ్యాప్త కొవిడ్ టీకాల సమాచారం
|
|
ఆరోగ్య సిబ్బంది
|
|
మొదటి డోసు
|
|
10404088
|
|
రెండో డోసు
|
|
10004986
|
|
ముందు జాగ్రత్త డోసు
|
|
4534815
|
|
ఫ్రంట్లైన్ సిబ్బంది
|
|
మొదటి డోసు
|
|
18413910
|
|
రెండో డోసు
|
|
17520476
|
|
ముందు జాగ్రత్త డోసు
|
|
7010310
|
|
12-14 ఏళ్ల వారు
|
|
మొదటి డోసు
|
|
22144238
|
|
15-18 ఏళ్ల వారు
|
|
మొదటి డోసు
|
|
57636534
|
|
|
|
రెండో డోసు
|
|
39546185
|
|
18-44 ఏళ్ల వారు
|
|
మొదటి డోసు
|
|
555036141
|
|
రెండో డోసు
|
|
470020545
|
|
45-59 ఏళ్ల వారు
|
|
మొదటి డోసు
|
|
202818804
|
|
రెండో డోసు
|
|
186238308
|
|
60 ఏళ్లు పైబడినవారు
|
|
మొదటి డోసు
|
|
126790538
|
|
రెండో డోసు
|
|
116003809
|
|
ముందు జాగ్రత్త డోసు
|
|
12763095
|
|
మొత్తం మొదటి డోసులు
|
|
993244253
|
|
మొత్తం రెండో డోసులు
|
|
839334309
|
|
ముందు జాగ్రత్త డోసులు
|
|
24308220
|
|
మొత్తం డోసులు
|
|
1856886782
'జనాభాలోని ప్రాధాన్యత వర్గాల'కు ఇవాళ ఇచ్చిన టీకా డోసుల సమాచారం:
|
|
తేదీ: 09 ఏప్రిల్ 2022 
|
|
ఆరోగ్య సిబ్బంది
|
|
మొదటి డోసు
|
|
46
|
|
రెండో డోసు
|
|
502
|
|
ముందు జాగ్రత్త డోసు
|
|
9953
|
|
ఫ్రంట్లైన్ సిబ్బంది
|
|
మొదటి డోసు
|
|
56
|
|
రెండో డోసు
|
|
888
|
|
ముందు జాగ్రత్త డోసు
|
|
14164
|
|
12-14 ఏళ్ల వారు
|
|
మొదటి డోసు
|
|
413384
|
|
15-18 ఏళ్ల వారు
|
|
మొదటి డోసు
|
|
38505
|
|
|
|
రెండో డోసు
|
|
123322
|
|
18-44 ఏళ్ల వారు
|
|
మొదటి డోసు
|
|
39497
|
|
రెండో డోసు
|
|
376578
|
|
45-59 ఏళ్ల వారు
|
|
మొదటి డోసు
|
|
6702
|
|
రెండో డోసు
|
|
84233
|
|
60 ఏళ్లు పైబడినవారు
|
|
మొదటి డోసు
|
|
4514
|
|
రెండో డోసు
|
|
53045
|
|
ముందు జాగ్రత్త డోసు
|
|
89888
|
|
మొత్తం మొదటి డోసులు
|
|
502704
|
|
మొత్తం రెండో డోసులు
|
|
638568
|
|
ముందు జాగ్రత్త డోసులు
|
|
114005
|
|
మొత్తం డోసులు
|
|
1255277
జనాభాలో కొవిడ్ సోకే ప్రమాదం ఎక్కువగా ఉన్న వర్గాల వారిని వైరస్ నుంచి రక్షించే సాధనంలా టీకాల కార్యక్రమం కొనసాగుతోంది. ఈ కార్యక్రమాన్ని అనునిత్యం అత్యున్నత స్థాయిలో పర్యవేక్షిస్తున్నారు.
ప్రధాన మంత్రి కార్యాలయం
ఒడిషాలో ఏరియల్ సర్వే తర్వా ప్రధాని శ్రీ నరేంద్ర మోదీ వ్యాఖ్యలు
ఒక వైపు ప్రపంచ వ్యాప్తంగా కరోనా మహమ్మారి వైరస్ పై పోరాటం జరుగుతోంది. ఇలాంటి సంక్షోభ పరిస్థితుల్లో కేంద్ర ప్రభుత్వం, రాష్ట్రాల ప్రభుత్వాలు ఇంకా అన్ని ప్రభుత్వ విభాగాలు, దేశ ప్రజలందరూ కలిసి గత రెండు రెండున్నర నెలలుగా అలుపెరగని యుద్ధం చేస్తున్నారు.
(ఇలాంటి సమయంలో మరో ప్రధాన సంక్షోభం పెను తుపాను రూపంలో ముంచుకొచ్చింది. ఇది అందరినీ తీవ్ర ఆందోళనకు గురి చేసింది. తుపాను ఒడిషానుంచి బెంగాల్ వైపు వెళ్లిన సమయంలో ఒడిషా రాష్ట్రం ఎంతమేరకు ప్రభావితమైందనే విషయం ఆందోళన కలిగిస్తోంది. వ్యవస్థీకృతంగా వున్న సదుపాయాల కారణంగాను, తుపాను పరిస్థితుల్లో ఏం చేయాలనేదానిపై గ్రామీణ ప్రాంతాల ప్రజలకు అవగాహన వుండడంవల్ల ఒడిషాలో ప్రాణ నష్టం చాలా తక్కువగా వుంది. ఈ విషయంలో తగిన జాగ్రత్తలు తీసుకున్నందుకు ఒడిషా ముఖ్యమంత్రికి, ప్రభుత్వ అధికారులకు నా హృదయపూర్వక అభినందనలు తెలియజేస్తున్నాను.
ఇలాంటి పెను తుపాను వచ్చినప్పుడు ఆస్తి నష్టం అపారంగా వుంటుంది. అయితే పశ్చిమ బెంగాల్ తో పోల్చుకున్నప్పుడు ఒడిషాలో ఆస్తి నష్టం తక్కువగానే వుంది. కానీ తుపాను ఒడిషాను దాటి వెళ్లిపోతున్న సమయంలో తన ప్రతాపాన్ని తీవ్రంగానే చూపింది. ఇది రాష్ట్రానికి సంక్షోభాన్ని మిగిల్చింది. ఇళ్లకు, వ్యవసాయానికి, విద్యుత్ రంగానికి, కమ్యూనికేషన్ వ్యవస్థలకు, మౌలిక సదుపాయాలకు జరిగిన నష్టం గురించి పూర్తి స్థాయిలో సమీక్ష చేయడం జరిగింది. అలాగే రాష్ట్ర ప్రభుత్వం కూడా తన దగ్గర వున్న ప్రాధమిక సమాచారాన్నంతా నాకు ఇచ్చింది.
త్వరలోనే రాష్ట్ర ప్రభుత్వం కేంద్ర ప్రభుత్వానికి తుది నివేదిక పంపుతుంది. కేంద్ర ప్రభుత్వ టీమ్ త్వరలోనే రాష్ట్రంలో పర్యటన చేస్తుంది. మొత్తం పరిస్థితిని సమీక్షిస్తుంది. ఆ తర్వాత పునరావాస, దీర్ఘకాలిక సహాయ చర్యలను చేపట్టడం జరుగుతుంది. ఇలాంటి అన్ని విషయాలకు ప్రాధాన్యత ఇస్తూ పనులను కొనసాగించడం జరుగుతుంది.
తక్షణ అవసరాలకోసం రాష్ట్రానికి కేంద్ర ప్రభుత్వం ఐదు వందల కోట్ల రూపాయాల ముందస్తు సహాయం అందించడం జరుగుతోంది. రాష్ట్రానికి కావలసిన అవసరాల మేరకు, సహాయక చర్యలకు సంబంధించి సంపూర్ణమైన ప్రణాళికలు తయారు చేసుకున్న తర్వాత రాష్ట్రంతో కలిసి కేంద్రం అన్ని విధాలా సహాయం చేస్తుంది. తుపాను సంక్షోభాన్నించి రాష్ట్రాన్ని బైటపడేయడానికి అన్ని విధాలా సహకరిస్తుంది.
థ్యాంక్స్ ఎలాట్!
రహదారి రవాణా, హైవేల మంత్రిత్వ శాఖ
గంగా బ్రిడ్జి సహా ఝార్ఖండ్లో కొత్త లింక్ ఎన్హెచ్ -133 బి నిర్మాణం, మణిహరి బైపాస్ నిర్మాణం, బీహార్లో ఎన్హెచ్-131 ఎ విస్తరణను అక్టోబర్ 2024కు పూర్తి చేయాలన్న లక్ష్యంతో శరవేగంగా సాగుతున్న పనులు
ఝార్ఖండ్ లో 0.200 కిమీ నుంచి గంగా బ్రిడ్జి సహా 15.885 కిమీ నూతన లింక్ ఎన్హెచ్-133బి , మణిహరి బైపాస్ 0.000 కిమీ నుంచి 5.500 కిమీ వరకు పనులతో పాటుగా బీహార్లోని ఎన్హెచ్-131 ఎ 5.500 కిమీ నుంచి 6.00 కిమీ వరకూ 4 లేన్ ప్రమాణాలతో శరవేగంతో నడుస్తున్నాయి. ఈ సమాచారాన్ని కేంద్ర రహదారుల రవాణా, హైవేల మంత్రి శ్రీ నితిన్ గడ్కరీ సోమవారం తన ట్వీట్ల పరంపరలో వెల్లడించారు.
దాదాపు 21.68 కిమీల విస్తరించిన ఎన్హెచ్-133 బి ప్రాజెక్టు నూతన అనుసంధానం 6 కిమీల పొడవైన గంగా వంతెన , మణిహరి బైపాస్, ఎన్హెచ్ 131ఎవిస్తరణతో కూడిన ప్రత్యేక ప్రాజెక్టు అని మంత్రి పేర్కొన్నారు.
.ఈ రహదారి పూర్తి అయితే, అది సాహిబ్గంజ్ ని మణిహరి తో అనుసంధానం చేస్తుందని, తద్వారా ప్రయాణ దూరాన్ని 1/10 తగ్గించాలని లక్ష్యంగా పెట్టుకుందని శ్రీ గడ్కరీ తెలిపారు. ఇది ఈశాన్య ప్రాంతాన్ని అనుసంధానం చేసే వ్యూహాత్మక పాయింట్గా కూడా ఉంటుందన్నారు. దాదాపు 1900 కోట్ల విలువైన ప్రస్తుతం నిర్మాణంలో ఉన్న ఈ ప్రాజెక్టును పూర్తి చేసేందుకు 2750 నిర్మాణపనివారు శ్రమిస్తున్నారని ఆయన వివరించారు.
ఇది భగల్పూర్లోని విక్రమ్ శిలా వంతెన వద్ద ట్రాఫిక్ రద్దీని తగ్గించి, స్థానిక ప్రజానీకానికి ఉపాధి అవకాశాలను అందించడాన్ని వేగవంతం చేస్తుందని మంత్రి తెలిపారు. ఈ ప్రాజెక్టును అక్టోబర్ 2024కు పూర్తి చేయాలన్నది లక్ష్యమన్నారు. అన్ని ప్రాంతాల్లోనూ అత్యద్భ/తమైన మౌలిక సదుపాయాలను కల్పించాలన్న దృక్పథంతో నూతన భారతదేశం రూపుదిద్దుకుంటున్నదని ఆయన పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
కోవిన్ ప్లాట్ఫాం హ్యాకింగ్ కు గురైనట్టు వచ్చిన వార్తలను కొట్టిపారేసిన కేంద్ర ఆరోగ్య మంత్రిత్వశాఖ, వాక్సిన్పై ఏర్పాటైన సాధికారతా గ్రూప్ 
వాక్సిన్కు సంబంధించిన సమాచారానని కోవిన్ భద్రంగా, సురక్షితమైన డిజిటల్ పద్ధతిలో నిల్వ చేస్తుంది: డాక్టర్ ఆర్.ఎస్.శర్మ.
కోవిన్ కు వెలుపల ఏ వ్యవస్థకూ కోవిన్ సమాచారాన్ని పంచుకోరు.
కోవిన్ ప్లాట్ఫాం హాక్ అయినట్టు కొన్ని మీడియా కథనాలు వచ్చాయని , అవి నకిలీ వార్తలని ప్రాథమికంగా తేలిందని కేంద్ర ఆరోగ్య మంత్రిత్వశాఖ తెలిపింది. అయనప్పటికీ ఎలక్ట్రానిక్స్, ఇన్ఫర్మేన్ టెక్నాలజీ మంత్రిత్వశాఖకు చెందిన అత్యవసర స్పందన బృందం చేత వాక్సిన్ నిర్వహణ సాధికారతా బృందం, ఆరోగ్యమంత్రిత్వశాఖ దీనిపై దర్యాప్తు చేయిస్తోంది
. కోవిన్ సమాచారాన్ని అత్యంత భద్రమైన రీతిలో సురక్షిత పద్ధతిలో నిల్వ చేస్తారని కోవిన్ పై ఏర్పాటైన సాధికారత గ్రూప్ ఛైర్మన్ డాక్టర్ ఆర్.ఎస్.శర్మ తెలిపారు.
కోవిన్ వ్యవస్థ హ్యాక్ అయినట్టు సామాజిక మాధ్యమాలలో ప్రచారంలో ఉన్న సమాచారం మా దృష్టికి వచ్చింది. కోవిన్కు సంబంధించిన వాక్సినేషన్ సమాచారం అంతటినీ సురక్షితమైన , భద్రమైన డిజిటల్ వ్యవస్థలో నిక్షిప్తం చేయడం జరుగుతుంది. కోవిన్ సమాచారాన్ని కోవిన్ వ్యవస్థకు వెలుపల ఎవరికీ అందజేయరు. అలాంటి సమాచారాన్ని ఇతరులతో పంచుకోరు. లబ్ధిదారుల జియో లోకేషన్ లీక్ అయినట్టు చెబుతున్నారు.అయతే కోవిన్లో అసలు అలాంటి సమాచారం సేకరించరు అని ఆయన తెలిపారు.
ప్రధాన మంత్రి కార్యాలయం
ఉగాది సందర్భం లో ప్రజల కుశుభాకాంక్షలు తెలిపిన ప్రధాన మంత్రి
ఉగాది నాడు ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘ఉగాది తాలూకు ప్రత్యేక సందర్భం లో ఇవే శుభాకాంక్షలు.’’ అని పేర్కొన్నారు.
ఉక్కు మంత్రిత్వ శాఖ
ఆర్ధిక సంవత్సరం 2022-23లో మునుపెన్నడూ లేనంత అత్యుత్తమ వార్షిక ఉత్పత్తిని సాధించిన సెయిల్
ఉక్కు మంత్రిత్వ శాఖ పరిధిలోని మహారాష్ట్ర ప్రభుత్వ రంగ సంస్థ అయిన స్టీల్ అథారిటీ ఆఫ్ ఇండియా  31 మార్చి 2023తో అంతమయ్యే ఆర్థిక సంవత్సరం 2022-23లో అత్యుత్తమ వార్షిక ఉత్పత్తిని సాధించింది.
ఈ కాలంలో కంపెనీ 19.409 మిలియన్ టన్నుల ల ద్రవీభూత లోహం ను, 18.289 ఎంటీల ముడి ఉక్కు ఉత్పత్తిని సాధించింది. ఇది గతంలో సాధించిన ఉత్తమ ఉత్పత్తికన్నా వరుసగా 3.6%, 5.3% ఎక్కువ గత కొన్ని ఏళ్ళుగా మరింత విలువను జోడించడం, ప్రత్యేక ఉక్కు రకాలను ఉత్పత్తిపై దృష్టిని పెట్టి తన ఉత్పత్తిని నిరంతరం పెంచుతూ వస్తోంది.